wickkiey/tamil-wikipedia-markdown huggingface dataset:
# சத்தியேந்திரா குமாரசுவாமி

**சத்தியேந்திரா குமாரசுவாமி** (*Satyendra Coomaraswamy*, 1920 – 15 சனவரி 1988) இலங்கையின் முன்னாள் முதல்-தரத் துடுப்பாட்ட வீரரும், இலங்கை அணியின் முன்னாள் தலைவரும் ஆவார்.  

சத்தியேந்திரா சி. குமாரசுவாமி, மங்கையர்க்கரசி ஆகியோருக்குப் பிறந்தவர். கொழும்பு றோயல் கல்லூரியில் கல்வி பயின்ற இவர் கல்லூரித் துடுப்பாட்ட அணியில் ரோயல்-தோமியன் போட்டிகளில் விளையாடினார். இடை-நிலை துடுப்பாட்ட வீரரான இவர் சுழல் திருப்பப் பந்து வீச்சாளரும் ஆவார். தமிழ் யூனியன் துடுப்பாட்டக் கழகத்திற்காக விளையாடினார்.
# விக்கிப்பீடியா:உங்களுக்குத் தெரியுமா/சூலை 20, 2016


- **மூளை** *(படம்)* 100 பில்லியன் நரம்பணுக்களையும், அவை ஒவ்வொன்றுக்கும் இடையே 10 000 வரையான நரம்பிணைப்புகளையும் கொண்டது
- **தமிழ்ப் புத்தாண்டு** தைப்பொங்கல் நாளான தை 1 அமையும் என தமிழ்நாடு அரசு 2008 ஆம் ஆண்டில் அறிவித்தது.
- அண்டத்தின் 75% தனிம திணிவு **ஐதரசனால்** ஆனது.
# விக்கிப்பீடியா:உங்களுக்குத் தெரியுமா/சூலை 27, 2016


- மக்கள் தொகை அடிப்படையில் சீனாவின் மிகப் பெரும் நகரம் **சாங்காய்** ஆகும்.
- ஆங்கிலம், பிரெஞ்சு, எசுப்பானியம், உருசியம், சீனம், அரபு ஆகிய மொழிகள் **ஐக்கிய நாடுகளில் சபையின்** *(படம்)* உத்யோகபூர்வ மொழிகள்.
- ஒரு இரு வரிகளில் ஒரு பொருளை மறை பொருளாக (நேரடியாக விபரிக்காமல்) விபரித்து தொடுக்கப்படும் ஒரு புதிரே **விடுகதை**.
# மந்தீப் கவுர்



**மந்தீப் கவுர்** *(Mandeep Kaur)* என்பவர் ஓர் இந்திய தடகள வீராங்கனை ஆவார். 1988 ஆம் ஆண்டு ஏப்ரல்19 அன்று பிறந்த இவர் முக்கியமாக 400 மீட்டர் தொடர் ஓட்டப் போட்டியில் பங்கேற்றார். 2008 ஆம் ஆண்டு நடைபெற்ற ஒலிம்பிக் போட்டியில் இந்தியாவின் சார்பில் பங்கேற்ற இவர் முதல் சுற்றிலேயே தோல்வியைத் தழுவினார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 4x400 மீ தொடர் ஓட்டப்போட்டியில் தங்கப் பதக்கம் வென்றார். 2010 மற்றும் 2014 ஆம் ஆண்டுகளில் நடைபெற்ற ஆசிய விளையாட்டுப் போட்டிகளிலும் இதே பிரிவில் தங்கப் பதக்கம் வென்றார்.  

சிறுநீர் பரிசோதனையில் மந்தீப் கவுர் மெத்தோன் டையீனோன் மற்றும் சிடானோசொலோல் போன்ற வளர்மாற்ற ஊக்க மருந்துகளைப் பயன்படுத்தியுள்ளது தெரிய வந்ததாக ராய்ட்டர்சு செய்தி நிறுவனம் 29 சூன் 2011 இல் ஒரு செய்தி வெளியிட்டது. தொடர்ந்து அதே நாளில் இந்திய தடகள கூட்டமைப்பும் இவர் மீதான தடை அறிவிப்பை வெளியிட்டது. தடை செய்யப்பட்ட உணவுப் பொருட்கள் எதையும் தான் தெரிந்து உட்கொள்ளவில்லை என்றும், பயிற்சிகளின் போது தனக்கு அளிக்கப்பட்ட உணவுக் கூட்டுப் பொருட்களைச் சோதித்துப் பார்க்கும்படியும் மந்தீப் கவுர் விசாரனையின் போது வேண்டுகோள் விடுத்தார் . இதைத் தொடர்ந்து மேற்கொள்ளப்பட்ட சோதனையில், பொதுநலவாய விளையாட்டுப் போட்டிகளில் மந்தீப் கவுரின் குழுவில் உடன் ஓடிய வீராங்கனைகள் அசுவினி அக்குன்யி மற்றும் சினி யோசு உட்பட மொத்தம் ஆறு வீராங்கனைகளுக்கும் ஊக்க மருந்து பரிசோதனையில் இதே முடிவு கிடைத்தது. இந்திய விளையாட்டுத்துறை அமைச்சர் அசய் மேக்கன், உக்ரைன் நாட்டைச் சேர்ந்த பயிற்சியாளர் யூரி ஓக்ரோத்னிக்கை அதிரடியாக வேலை நீக்கம் செய்தார்
# வார்ப்புரு:Cite sports-reference

<includeonly>}  
| url =  
| }}  
}}  
| work =  
| |http://www.sports-reference.com/olympics/|Olympics at}}  
}} Sports-Reference.com  
| publisher = Sports Reference LLC  
| accessdate = }}}  
}}  
||http://www.sports-reference.com/olympics/athletes/  
||.html  
}}  
}}  
}}  
}}</includeonly><noinclude>  

</noinclude>
# சித்தப்ப சாமி

**சித்தப்ப சாமி** என்பவர் நாட்டார் தெய்வங்களில் ஒருவராவார். இவர் குரும்பர் இன மக்களின் குலதெய்வமாக வழிபடப் படுகிறார்.  

## பெயர்காரணம்
சித்திரகம் என்றால் சிறுத்தைப் புலி என்ற விலங்காகும். அதனை கொல்ல முனைந்து இறந்தவர் என்பதால் சித்திரக சாமி எனவோ,சிறு(த்)தா சாமி எனவோ அழைக்கப்பட்டு அப்பெயர் மருவியிருக்கலாம்.  

சித்தப்ப என்பது சிறிய அப்பன் என்ற நேரடி பொருளை தருகிறது. இதனை சித்திகள் பெற்ற அப்பன் என்று கூறலாம். ஆனால் இவை இவ்விடத்தில் ஏற்பதற்கில்லை.  

## நடுகல் வழிபாடு
குரும்பர் இன மக்களின் சித்தப்ப சாமி வழிபாடு ஒரு நடுகல் வழிபாடாக உள்ளது. இது இயற்கை வழிபாட்டிற்கு பிறகு இந்துக்கள் மேற்கொண்ட வழிபாடு முறையாகும்.  

இக்கோயிலில் சித்தப்ப சாமி நடுகல் உள்ளது. அதில் புலியொன்று ஆட்டினைக் கொல்வது போலவும். அப்புலியை வீரன் கொல்வது போலவும் சித்தரிக்கப் பட்டுள்ளது. இந்த வகை நடுகல்லினை புலிகுத்திப்பட்டான் நடுகல் என்று ஆய்வாளர்கள் அழைக்கின்றனர்.  

## கோயில்
பெலமாதனஹள்ளி சித்தப்ப சாமி கோயில், பாலக்கோடு, தருமபுரி மாவட்டம்.  

## ஆதாரங்கள்
# கலா கக்சா கும்பல்

**கலா கக்சா கும்பல்** *(Kala Kaccha Gang)* என்பது இந்தியாவின் பஞ்சாப் மாநிலத்தில் காணப்பட்ட ஏதோசில நபர்கள் ஒன்றுசேர்ந்து உருவான குற்றவியல் கும்பலைக் குறிக்கிறது. காலெ-கச்செவாலெ அல்லது காலெ கச்செ கும்பல் என்ற பெயர்களாலும் இக்கும்பல் அழைக்கப்பட்டது. வழிப்பறி கொள்ளையர்களும் ஆயுதமேந்திய கொள்ளையர்களும் இக்குழுவில் உறுப்பினர்களாக இருந்தனர். மற்றவர்களின் பார்வையில் அகப்படாமல் தப்பிப்பதற்காக இவர்கள் காவலர் சீருடையை அணிந்து கொள்வார்கள். பிடிபட்டால் தப்பிப்பதற்கு ஏற்ப உடலில் மசகு எண்ணெயைப் பூசிக் கொள்வார்கள்.  

இதைப்போன்ற பல கும்பல்கள் பஞ்சாப் மாநிலத்தில் இயங்கி வந்திருக்கலாம் என சந்தேகிக்கப்படுகிறது. பொதுவாக கிராமப்புறங்களில் தனிமைப்படுத்தப்பட்ட இடங்களில் வாழும் குடும்பங்களே இவர்கள் இலக்காகும். சூறையாடுவதற்கு முன் தேர்ந்தெடுக்கப்பட்ட பலியாட்களை நோட்டம் பார்த்து உறுதி செய்து கொள்வது இவர்கள் வழக்கம் ஆகும். 2014 ஆம் ஆண்டு சூன் சூலை மாதத்தில் மொகாலி காவலர்கள், ஒர் ஆயுதந்தாங்கிய கொள்ளைக் கும்பலின் திட்டத்தை முறியடித்தனர். கைவிடப்பட்ட ஒரு தொழிசாலையைக் கொள்ளையடிக்க அவர்கள் திட்டமிட்டிருந்த வேளையில் கொள்ளையர்களில் 12 பேரை கைது செய்தனர்.  

## சம்பவங்கள்

- 2007 ஆம் ஆண்டு மே மாதத்தில் இக்கும்பலைச் சேர்ந்தவர்கள் இலத்தோவால் கிராமத்தைச் சேர்ந்த ஒரு குடும்பத்தின் மீது தாக்குதல் நிகழ்த்தினர். குடும்பத்தினரை அடித்துத் துன்புறுத்தி, இருவரைக் கற்பழித்து நகைகளை கொள்ளையடித்துச் சென்றனர்.
- சூன் 2007 இல் ஒரு உழவரைக் கொன்று அவரது மனைவியைக் காயப்படுத்தி அவரிடமிருந்த நகைகளை கொள்ளையடித்தனர்.
- 2002 திசம்பர் மாதத்தில், ஓய்வு பெற்ற காவல்துறை துணை கண்காணிப்பாளர் குடும்பம் இக்கும்பலால் படுகொலை செய்யப்பட்டனர். சட்டப்படி இக்குழுவினரைக் கண்டறிந்து தண்டிக்குமாறு அரசு அப்பொழுது ஆணையிட்டது.
- 2002 ஆம் ஆண்டு அக்டோபர் மாதத்தில் மோகா நகரில் ஒரு கால்நடை மருத்துவரின் குடும்பம் இக்கும்பலால் தாக்கப்பட்டு கொள்ளையடிக்கப்பட்டது.
- இலாச்கானி கிராமத்தில் இக்கொள்ளையர்களால் கொலைசெய்யப்பட்ட ராம்சந் என்பவரின் மனைவி சாவிதிரி தேவிக்கு பஞ்சாப் அரசு 20000 ரூபாயை இழப்பீடாக வழங்கியது.
- 2000 ஆம் ஆண்டு மார்ச்சு மாதம் 24 அன்று சலந்தர், குருதாசுபூர், ஒசியாபூர் மற்றும் அம்ரித்சர் நகரங்களில் கொள்ளைச் செயல்களில் ஈடுபட்டிருந்த ஒரு கலா கக்சா கும்பலை காவலர்கள் முறியடித்தனர்.
# மகாராசா இரஞ்சித் சிங் விருது


**மகாராசா ரஞ்சித் சிங் விருது** *(The Maharaja Ranjit Singh Award)* என்பது விளையாட்டுத்துறையில் சிறந்த சாதனை புரியும் வீரர்களுக்காக பஞ்சாப் அரசாங்கம் வழங்குகின்ற ஒரு விருதாகும். விளையாட்டு வீரர்கள் ஒலிம்பிக் விளையாட்டு, உலக அளவிலான போட்டிகள், தேசியப் போட்டிகள், சர்வதேச அளவிலான போட்டிகளில் நிகழ்த்துகின்ற சாதனைகளைப் பாராட்டி இவ்விருது வழங்கப்படுகின்றது. 1978 ஆம் ஆண்டு தொடங்கப்பட்ட இவ்விருது மகாராசா ரஞ்சித் சிங் கேடயமும் ஒரு இலட்சம் ரூபாய் பணமுடிப்பும் கொண்டதாகும். பர்கத் சிங் என்ற ஒலிம்பிக் வீரருக்கு முதலாவது மகாராசா ரஞ்சித் சிங் விருது வழங்கப்பட்டது. 1996 ஆம் ஆண்டு முதல் 2005 வரையில் பத்தாண்டுக் காலம் சில காரணங்களுக்காக இவ்விருது வழங்கப்படாமல் தடைபட்டிருந்தது. 2006 ஆம் ஆண்டு முதல் மீண்டும் இவ்விருது வழங்கும் நடவடிக்கை முன்னெடுக்கப்பட்டது. விருது வழங்கப்படாமல் தடைபட்டிருந்த காலத்தில் சாதனைகள் புரிந்த விளையாட்டு வீரர்களின் பெயரும் பரிசீலிக்கப்பட்டு அவர்களுக்கும் இவ்விருது வழங்கப்படுகிறது.
# கனகவேல் காக்க



***கனகவேல் காக்க*** என்பது 2010 ல் தமிழில் வெளிவந்த அதிரடித் திரைப்படமாகும். இதனை கவின் பாலா எழுதி இயக்கியிருந்தார். இத்திரைப்படத்தில் நடிகர் கரன், ஹரிபிரியா ஆகியோர் முக்கிய கதாப்பாத்திரத்தில் நடித்துள்ளார். இவர்களுடன் கோட்டா சீனிவாச ராவ், ஆதித்யா மற்றும் சம்பத் ராஜ் ஆகியோர் நடித்திருந்தனர்.  

## நடிகர்கள்
- கரண் .. கனகவேல்
- ஹரிப்பிரியா .. சந்தியா
- கோட்டா சீனிவாச ராவ் .. ஐயனாரப்பன்
- ஆதித்யா ... கருணாகரன்
- சம்பத் ராஜ் .. திருநாவுக்கரசு
- வையாபுரி (நடிகர்) .. கருப்பு
- அவினாஸ்.. வக்கீல்
- ராஜ்கபூர்
- தேவதர்சினி

## ஆதாரங்கள்
# பர்கத் சிங்



**பர்கத் சிங்** *(Pargat Singh)* என்பவர் இந்தியாவின் வளைகோல் பந்தாட்ட வீரராக இருந்து இந்திய அரசியலுக்குள் வந்த வீரர்களில் ஒருவராவார். ஆளும் சிரோமணி அகாலி தல் கட்சியைச் சேர்ந்தவராக உள்ளார். இந்தியாவிற்காக வளைகோல் பந்தாட்டத்தில் பங்கேற்ற இவர் ஆட்டத்தின் போது பின்கள தடுப்பாட்ட வீரர் நிலையில் விளையாடினார். இந்நிலையில் விளையாடும் தலைசிறந்த உலக விளையாட்டு வீரர்களில் இவரும் ஒருவராவார். 1992 இல் நடைபெற்ற பார்சிலோனா ஒலிம்பிக் கோட்டியிலும், 1996 இல் நடைபெற்ற அட்லாண்டா ஒலிம்பிக் போட்டியிலும் இந்திய வளைகோல் பந்தாட்ட அணிக்கு இவர் தலைமையேற்று விளையாடினார். அரசியலுக்குள் பிரவேசிப்பதற்கு முன்பு பஞ்சாப் மாநிலக் காவல் துறையில் இவர் பணிபுரிந்தார்.  

## சாம்பியன்கள் போட்டி
### 1985 (பெர்த்)
இந்தியா X செருமனி : இந்த ஆட்டத்தின் ஒரு கட்டத்தில் இந்தியா 1-5 என்ற புள்ளிகள் கணக்கில் பின் தங்கியிருந்தது. இளம் வீரரான பர்கத் சிங் முன்களத்திற்கு ஆடவந்து ஆட்டத்தின் கடைசி ஆறு நிமிடங்களில் 4 கோல்கள் அடித்து அனைவரின் உள்ளத்தையும் கொள்ளை கொண்டார். அந்த ஆட்டம் வெற்றி தோல்வி ஏதுமின்றி சமநிலையில் முடிந்தாலும் பர்கத் சிங் ஒரு உண்மையான கதாநாயகனாக மிளிர்ந்தார்  

### 1986 (கராச்சி)
செருமனிக்கு எதிரான ஆட்டத்தில் அற்புதம் நிகழ்த்திய பர்கத் சிங்கின் ஆட்டம் கராச்சியில் ஆலந்துக்கு எதிரான ஆட்டத்திலும் தொடர்ந்தது. இந்தியா இப்போட்டியில் 3-2 என்ற கோல் கணக்கில் ஆலந்தை வீழ்த்தி வெற்றி பெற்றது.  

## அரசியல் வாழ்க்கை

சலந்தர் பாளையம் சட்டப்பேரவை தொகுதிக்காக சிரோன்மணி அகாலிதல் கட்சியின் சார்பாக போட்டியிட்ட பர்கத் சிங் அடுத்தடுத்து காங்கிரசு கட்சியைச் சேர்ந்த யக்பீர் பிராருக்கு எதிராக வெற்றி பெற்றார்  

## மதிப்புகள்

சலந்தர் நகரில் செயல்பட்டு வந்த புகழ்மிக்க சுர்சித் சிங் நினைவு வளைகோல் பந்தாட்ட போட்டிக் கழகத்தின் துணைத் தலைவராக பொறுப்பேற்று செயல்பட்டார்  

## விருதுகள்
| S.No. | விருதுகள் | ஆண்டு |  |
| --- | --- | --- | --- |
| 1 | பத்மசிறீ | 1998 |  |
| 2 | அருச்சுனா விருது | 1989 | } |
# கந்தகோட்டை



***கந்தக்கோட்டை*** என்பது 2009ல் வெளிவந்த தமிழ் திரைப்படமாகும். இதனை எஸ். சக்திவேல் இயக்கியிருந்தார். நகுல் மற்றும் பூர்ணா முக்கிய வேடங்களில் நடித்திருந்தனர். டிசம்பர் 18, 2009 ல் வெளியிடப்பட்டது.  

## நடிகர்கள்
- நகுல் .... சிவா
- பூர்ணா .. பூஜா
- சம்பத் ராஜ் ... சிங்கம் பெருமாள்
- சந்தானமஂ
- பொன்வண்ணன்
- ரவி பிரகாசு
- பாலா சிங்
- சிவரஞ்சனி
- என்பில்ட் ரவி
- இராசேந்திரன் (நடிகர்)

## ஆதாரங்கள்
# சீலைக்காரி அம்மன்

**சீலைக்காரி அம்மன்** என்பவர் நாட்டுப்புற பெண் தெய்வங்களுள் ஒருவராவார். இறந்த கணவன் நினைவாகவோ, குடும்ப வன்முறை காரணமாகவோ தீக்குளித்து இறந்து போன பெண்களை *சீலைக்காரி* என்ற பொதுப் பெயரிட்டு அழைக்கின்றனர். இவ்வாறு தீக்குளித்து இறந்து போவதில் உடன்கட்டை ஏறும் வழக்கமும் ஒன்று.  

## பெயர்க்காரணம்
தீக்குளித்து இறந்த பெண்ணின் சீலை முந்தானை எரியாமல் இருந்தது என்கின்றனர். அதனால் சேலைக்காரி என்ற பெயரில் அப்பெண்ணை வணங்குகின்றனர். சில தொன்மங்களில் அப்பெண் கழுத்தில் போட்டிருந்த மாலை, கையில் வைத்திருந்த எலுமிச்சை பழம் ஆகியவையும் எரியாமல் இருந்ததைக் கொண்டு மாலைக்காரி எனவும் அழைக்கின்றனர்.  

## வேறு பெயர்கள்
சீலை, சேலை என ஆடையுடைய பெயரை வைத்தும், தீயில் பாய்ந்தவள் என காரணப்பெயரிட்டும் அழைக்கின்றனர்.  
- சீலைக்காரி
- சீலைக்காரி அம்மன்
- சேலைக்காரி
- சேலையம்மன்
- தீப்பாஞ்சி அம்மன்
- தீப்பாய்ஞ்ச அம்மன்
- தீப்பாய்ந்தாள்
- மாலைக்காரி

## தொன்மம்
ஒரே பெயரில் அழைக்கப்பட்டாலும் இந்த தெய்வங்கள் வெவ்வேறு இடங்களில் வெவ்வேறு காரணங்களுக்காக தீப்பாய்ந்தவர்கள் என்பதால் எண்ணற்ற தொன்மக் கதைகள் இவர்களுக்கு உள்ளன.  

## சிலமலைப்பட்டி சீலைக்காரி அம்மன்
மதுரை மாவட்டம் சிலமலைப்பட்டியில் வசித்து வந்த கோப்பம்மாள் என்ற தொட்டியம் நாயக்கர் பெண்ணும், சக்கிரியர் ஆணும் சிறு வயதிலிருந்தே நட்புடன் இருந்தார்கள். மாடுகளை ஒன்றாக மேய்ப்பதும், ஒன்றாக உணவருந்துவமும் அவர்களின் வழக்கமாக இருந்தது. இவர்களின் நட்பு குறித்த புரிதல் இல்லாமல் மற்ற மாடுமேயிக்க வந்தவர்கள் கோப்பம்மாள் பெற்றோர், உறவினர்களிடம் தவறாக எடுத்து கூறியதால், கோபமுற்றவர்கள் கோப்பம்மாளை தண்டிக்கின்றனர்.  

தன்மீது தவறு இல்லை என எடுத்துக்கூறியும் கோப்பம்மாளின் உறவினர்கள் கேட்காமல் தண்டித்ததால் மனமுடைந்த அவள் அருகிலுள்ள பானைகள் சுடும் சூலையில் இறங்கி தன்னை மாய்த்துக் கொண்டாள்.  

## கோயில்கள்
- ஆப்பாடியான் பங்காளி ஆதிபெரிய மலசை ஆதிமந்தி ஆதிசின்ன மலசை கிழவன் வாரிசு 87ஊர் 3கிழவன் சாம்பவர்(பறையர்) குடிபாட்டு தெய்வம் சீலைக்காரி அம்மன் கோயில் பிச்சனாபட்டி,தேவர்மலை,கடவூர் வேப்பங்குடி,விராலிப்பட்டி,தே.சித்தப்பட்டி,தே.அய்யம்பாளையம்,ஜெகதாபி,லந்தக்கோட்டை ஆகிய 87ஊர் குலதெய்வம் ஆகும்.
- சிலமலைப்பட்டி சீலைக்காரி அம்மன் கோவில், மதுரை மாவட்டம்.
- பேரையூர் சீலைக்காரி அம்மன் கோவில்.
- தருமபுரி மாவட்டம் மல்லசமுத்திரம் தீப்பாஞ்சி அம்மன் கோவில்
- அருள்மிகு ஸ்ரீ சின்ன அவினாசி மொண்டிப்பிள்ளை திருக்கோவில், கோட்டநத்தம், குஜிலியம்பாறை தாலுக்கா, திண்டுக்கல் மாவட்டம்

## ஆதாரங்கள்
# பட்டவன்

**பட்டவன்** என்பவர் இந்து சமய நாட்டார் தெய்வமாவார். எண்ணற்ற கோயில்களின் பரிவாரத் தெய்வமாகவும், சில கோயில்களில் மூலவராகவும் பட்டவன் இருக்கிறார். இந்தப் பெயர் பொதுவாக இறந்தவர்கள் அனைவரையும் குறிக்க பயன்படுத்துவதால் எண்ணற்ற இடங்களில் தங்களின் மூதாதையர்களை பட்டவன் என்ற பெயரில் வழிபடுகின்றனர்.  

## சொல்லிலக்கணம்
அத்தனூர் அம்மன் கோவிலில் உள்ள பட்டவன் சிலை மற்றும் பதிவு]]  

பட்டவன் என்ற சொல் பொதுவாக இறந்தவர்களின் நினைவாக வைத்து வணங்கப்படும் சிலைகள் அல்லது கற்களுக்கு வழங்கப்படுகின்றது. இந்த வகை வழிபாடுகள் நடுகல் வழிபாட்டின் கீழ் வருவன. பயிர்களை அழிக்கும் விலங்குகளையும், மனிதர்களை தாக்க வந்த விலங்குகளையும் எதிர்த்து போராடி இறந்தவர்களுக்கு அவர்களின் நினைவாக நடுகற்களை வைத்து வழிபட்டு வருகின்றனர்.  

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர்.  

- புலிக் குத்தி பட்டான்
- பன்றிக் குத்தி பட்டான்
- முயல் குத்தி பட்டான்
- யானைக்குத்தி பட்டான்
- பாம்புகடித்துப் பட்டான்

## ஆதாரங்கள்
# பாங்கரா (நடனம்)



**பாங்கரா நடனம்***(பஞ்சாபி: ਭੰਗੜਾ, ஆங்கிலம்:Bhangra)* என்பது இந்தியா மற்றும் பாக்கித்தான் நாடுகளின் பஞ்சாப் பகுதி பெண்கள் ஆடுகின்ற ஒரு பிரபலமான நாட்டுப்புற நடனம் ஆகும்.இது பஞ்சாப் பிராந்தியத்தில் உள்ள மாஜ்ஹா எனும் ஊரில் தோன்றிய பாரம்பரிய நடனம் ஆகும்.  

## வகைகள்
### பாரம்பரிய பாங்கரா

பாரம்பரிய பாங்கரா தோற்றங்கள் தொடர்பாக பல ஊகங்கள் உள்ளன. தில்லான் கூற்றுப்படி பாங்கரா நடனம் மற்றொரு பஞ்சாபி தற்காப்பு நடனமான பாகா நடனத்தை ஒத்து உள்ளது.  

மாஜ்ஹாவில் தோன்றிய பாங்கரா நடனம் இந்தியாவின் குர்தாஸ்பூர் மற்றும் பாக்கித்தான் பகுதியில்  
சியால்கோட், சேக்பூர், குஜ்ரன்வல்லா ஆகிய பகுதி பெண்களால் நடனமாடப்படுகிறது.  

சியால்கோட் மாவட்ட கிராமங்களில் பாங்கரா பாரம்பரிய வடிவம் கொண்டதாக கருதப்படுகிறது.  

### எளிய வடிவ பாரம்பரிய பாங்கரா
பகுதியில் நடந்த பாங்க்ரா நடனம்]]  
பாங்கரா நடனம் 1947 க்கு முன்பு ஒருங்கிணைந்த பஞ்சாப் பிராந்திய மக்களின் ஒரு நடன வகையாக இருந்தது. இந்திய பாக்கித்தான் பிரிவினைக்குப் பின் பல இலட்சம் மக்கள் பாக்கித்தானின் பஞ்சாபுப் பகுதியிலிருந்து இந்திய பஞ்சாபுப் பகுதிக்கு புலம் பெயர்ந்தனர். அதிகமான பாங்கரா நடனக் கலைஞர்கள் பாக்கித்தானில் தங்கி விட்டனர். எனவே இந்திய பஞ்சாபுப் பகுதியில் எளிய வடிவ பாங்கரா தோன்றியது.  

பாட்டியாலா மகாராசாவின் ஆதரவைப் பெற்று இந்திய பஞ்சாபில் எளிய வடிவ பாரம்பரிய பாங்கரா வளர்ச்சி அடைந்தது.
# மரியாதை (திரைப்படம்)


***மரியாதை*** (*Mariyadhai*) 2009 இல் விக்ரமன் இயக்கத்தில் வெளிவந்த இந்தியத் தமிழ்த் திரைப்படமாகும். விஜயகாந்த் இரு வேடங்களில் நடித்த இத்திரைப்படத்தில் மீனா, மீரா ஜாஸ்மின், அம்பிகா ஆகியோர் முக்கியக் கதாபாத்திரங்களில் நடித்திருந்தனர். இயக்குநர் விக்ரமன் ஏற்கனவே இயக்கிய *பூவே உனக்காக* (1996), *வானத்தைப் போல* (2000) திரைப்படங்களைப் போல, இத்திரைப்படத்தையும் ஒரு குடும்பத் திரைப்படமாக உருவாக்கியிருந்தார். இத்திரைப்படம் 2009 ஏப்ரல் 24 அன்று வெளியானது.  

## நடிகர்கள்
- விஜயகாந்த் - அண்ணாமலை / பிச்சாண்டி (இரு வேடங்களில்)
- மீனா - இராதா
- மீரா ஜாஸ்மின் - சந்திரா பிச்சாண்டி
- அம்பிகா - அலமேலு அண்ணாமலை
- ரமேஷ் கண்ணா
- சம்பத் ராஜ் - சம்பத்
# சீமந்துடு



**சீமந்துடு** 2015 இல் வெளிவந்த தெலுங்குத் திரைப்படமாகும். இதனை கொரட்டல சிவா எழுதி இயக்கியிருந்தார். மகேஷ்பாபு, சுருதி ஹாசன் ஆகியோர் முக்கிய வேடத்தில் நடித்திருந்தனர். இது மகேஷ் பாபுவின் முதல் 200கோடி திரைப்படம் ஆகும்.  

## கதைச் சுருக்கம்
மிகப்பெரிய பணக்காரரான கதாநாயகன் கிராமத்தினை தத்தெடுத்து சாலை போடுதல், கல்விக்கூடம், மருத்துவமனை அமைத்தல் போன்றவற்றை செய்கிறான். அதை ஊர் அரசியல்வாதி தடுத்து கிராமத்தின் நிலங்கள் அனைத்தையும் அபகரித்து கிராம மக்களை வெளியேற்றி விடுகின்றனர்.கதாநாயகன் அந்த அரசியல்வாதியிடம் இருந்து ஊரையும் மக்களையும் எப்படி காப்பாற்றுகிறான் என்பதே மீதி கதை .  

## நடிகர்கள்
- மகேஷ் பாபு ... ஹர்ஸ் வரதன்
- சுருதி ஹாசன் ... சாருசீலா
- ஜெகபதி பாபு ... ரவிகாந்த்
- சுகன்யா ... ஹர்ஸ் வரதன் மதர்
- ராஜேந்திர பிரசாத் ... நாராயண ராவ்
- சித்ரா ... சாருசீலா அன்னை
- முகேஷ் ரிசி ... வெங்கட ரத்தினம்
- சம்பத் ராஜ் ... சசி
- ஹரிஷ் உத்தமன்... ராதா
- வெண்ணிலா கிசோர் ... அப்பாராவ்
- ஸ்ரீராம் எடிடா ... நாராயண ராவ் சகோதரன்
- துளசி ... நாராயண ராவ் மறுமகள்
- சூப்புராஜூ ..
- ராகுல் ரவீந்திரன் ... கார்த்தி
- அலி ... ராஜரத்தினம்
- சிவாஜி ராஜா ... சூரியம்
- சுரேகா வாணி .. சுமதி
- சனம் ஷெட்டி ... மேகனா
- அங்கனா ராய் ... ஹர்சாவின் கசின்
- நிகிதா அணில் குமார்.. ஹர்சாவின் சகோதரி
- பூர்ணா .. ராம ராம பாடல்
# பஞ்சிரி


**பஞ்சிரி ( Panjiri ) ** என்பது பாக்கித்தான், இந்தியா ஆகிய நாடுகளில் உள்ள பஞ்சாப் மாநிலங்களின் பாரம்பரிய பருவகால உணவு வகையாகும். இந்த உணவு ஊட்டச்சத்து மிக்கது. இது சுத்தமான கோதுமைமாவு, சர்க்கரை, நெய், ஆகியவற்றோடு மிகுதியான உலர்பழங்கள், மூலிகைப் பொருட்கள் ஆகியவற்றைச் சேர்த்து தயாரிக்கப்படுகிறது. இது பெரும்பாலும் குளிர்காலத்தில் குளிரில் இருந்து காக்கும்விதத்தில் தயாரித்து உண்ணப்படுகிறது. பஞ்சிரி இது குறிப்பாக பாலூட்டும் தாய்மார்களுக்கு வழங்கப்படுகிறது. இதை உண்பதால் தாய்மார்களுக்கு பால் நன்கு சுரக்கும் என கருதப்பட்டு, ஆயிரக்கணக்கான ஆண்டுகளாக பண்டைய காலத்தில் இருந்து இந்து மக்களால் பயன்படுத்தப்பட்டு வருகிறது. பின்வந்த பல நூற்றாண்டு காலங்களில் கர்ப்பகாலத்தில் பெண்களுக்கு பொருளுள்ள சடங்காக சீக்கியர்களால் வழங்கப்பட்டு வருகிறது.  

## தேவையான பொருட்கள்
- கோதுமை மாவு
- நெய்
- சார் மகாஜ்
- சர்க்கரை
- வாதுமை
- தூளாக்கப்பட்ட சமையல் பசை படிகங்கள் (கோண்டா)
- காட்டுச் சுடர் (கமர்காஸ்)
- சவுன்ஃ
- பொரிந்த தாமரை விதைகள் (மாகானி)
- காரம் விதைகள் (அஜ்வய்ன்)
- ஏலக்காய் விதைப்பொடி (எலாய்சி)
- பொடியாக்கப்பட்ட சுக்கு (சாவுந்த்)
- வாதுமை கொட்டை (அக்கோர்ட்)
- பிஸ்தா பருப்பு (பிஸ்தா)
- சர்க்கரை தூள் (பூரா)

## சமையல் முறை
- கனமான அடிபாகமுள்ள கடாயில் 500 கிராம் நெய்யைக் காய்ச்சவேண்டும்.
- அதில் பொன்நிறமாகும்வரை உலர்பழங்களை வறுக்கவேண்டும், முதலில் வாதுமை, பின் முந்திரி பருப்பு, அக்ரூட் பருப்புகள், பிஸ்தா பருப்புகள், தாமரை விதைகள் ஆகியவற்றை வறுத்து இறுதியாக முலாம்பழ விதைகளை வறுத்து இறுதியில் மிகையான எண்ணெய் வடியுமாறு காகித்த்தில் வறுத்தவற்றை எடுத்துப் போடவேண்டும்.
- கடாயில் மீதமான நெய்யில் கமர்காசை வறுத்து ஒதுக்கி வைக்கவேண்டும்.
- அடுத்து மீதமுள்ள நெய்யில் தேங்காய் துண்டுகளை வறுத்து எடுத்து வைக்கவேண்டும்.
- இப்போது, முலாம்பழ விதைகள் தவிர, மற்ற அனைத்து வறுத்த உலர் பழங்களை அரைக்க வசதியாக ஒரு பெரிய பாத்திரத்தில் ஒன்றாக உலர் பழங்களை, வறுத்த தேங்காயுடன் கலந்து வைத்து இவைகளை. நன்றாக பொடிசெய்து எட்த்துவைக்கவேண்டும்.
- மீதமுள்ள நெய்யை காய்ச்சி, அரைத்துவைத்துள்ள உலர்பழப் பொடிகளை கொட்டி பொன்நினிறமாக ஆகும்வரை மிதமான வெப்பத்தில் வறுத்து எடுத்து வைக்கவேண்டும்.
- தீயை குறைத்து, தூள் பசை படிகங்களை பொறியுமளவு கிளறி வறுக்கவேண்டும்
- பின் அதில் சாவுந்த் பொடி மற்றும் அஜ்வான் ஆகியவற்றை அனைத்தையும்வறுத்த மாவுடன் நன்கு கலக்கவேண்டும்.
- தீயை அணைத்து கலவையை 5–10 நிமிடங்கள் அதில்புழுங்கவக்கவேண்டும்.
- இப்போது இதில் உலர்பழங்கள், மகாஜ், சர்கரை, கமர்காஸ் ஆகியவற்றை இவற்றுடன்கலந்து ஒரு தா்பாளத்தில் கொட்டி குளிர்விக்கவேண்டும்.
- குளிர்வித்த இந்த உணவை காற்றுப்புகாத ஒரு பாத்திரத்தில் இட்டு சேமிக்கவேண்டும்.
# கொரதல சிவா



**கொரதல சிவா** என்பவர் இந்திய திரைப்பட இயக்குநரும், திரைகதையாசிரியரும் ஆவார். இவர் தெலுங்கு மொழித் திரைப்படங்களில் பணியாற்றியுள்ளார். பத்ரா, ஒக்கநாடு, முன்னா ஆகிய படங்களுக்கு திரைகதை ஆசிரியராகவும், வசனகர்தாவாகவும் இருந்துள்ளார்.  

## திரை வாழ்க்கை
| ஆண்டு | படம் | பணிகள் |
| --- | --- | --- |
| 2005 | *பத்ரா* | கதை/வசனகர்த்தா |
| 2007 | *ஒக்கநாடு* | வசனகர்த்தா |
| 2007 | *முன்னா* | வசனகர்த்தா |
| 2010 | *பிருந்தாவனம்* | கதை/வசனகர்த்தா |
| 2011 | *ஊசரவல்லி* | வசனகர்த்தா |
| 2013 | *மிர்ச்சி* | இயக்குநர், கதை மற்றும் திரைக்கதை |
| 2015 | *சீமந்துடு* | இயக்குநர், கதை மற்றும் திரைக்கதை |
| 2016 | *ஜந்தா கேரேஜ்* | இயக்குநர், கதை மற்றும் திரைக்கதை |

## ஆதாரங்கள்
# காலிஸ்தான் ஜிந்தாபாத் படை

**காளிஸ்தான் ஜிந்தாபாத் படை ( Khalistan Zindabad Force** (KZF) என்பது பஞ்சாபில் சீக்கியர்களுக்கு தனி நாடு அமைக்க வேண்டி துவங்கிய காலிஸ்தான் இயக்கத்தின் ஒரு படைப்பிரிவு ஆகும்.  

## அமைப்பும், செயல்பாடும்
காளிஸ்தான் ஜிந்தாபாத் படை சம்மூ காசுமீரைச் சேர்ந்த ரஞ்சித் சிங் என்பவரின் தலைமையில் செயல்பட்ட ஒரு போராளிக் குழு ஆகும். இவர் இந்தியாவில் 2008 ஆண்டில் மிகவும் தேடப்படும் 20 பேரில் ஒருவர் ஆவார்.  

காளிஸ்தான் ஜிந்தாபாத் படையின் வலிமை, வேலைத் திட்டம், திறன்கள் இதுவரை அறியப்படாதவை, ஆனால் இது காளிஸ்தானின் பிற போராளிக் குழுக்களுடன் காஷ்மீரில் தங்கள் முயற்சிகளை ஒருங்கிணைக்கும் முயற்சியில் ஈடுபடுவதாக சொல்லப்படுகிறது. காளிஸ்தான் ஜிந்தாபாத் படை தற்போதய 2008 காலத்திலும் செயல்பட்டுவருகிறது. மறுப்புகளும்   நிலவுகின்றது., இதனால் இந்தியாவின் பல இடங்களில் கலவரம் ஏற்பட்டது.
# பத்ரா (2005 திரைப்படம்)



**பத்ரா** 2005ல் வெளிவந்த தெலுங்குத் திரைப்படமாகும். பயோபதி ஸ்ரீனூ இப்படத்தை இயக்கியுள்ளார்.ரவி தேஜா, அர்ஜன் பாஜ்வா, மீரா ஜாஸ்மின், பிரகாஷ் ராஜ், பிரதீப் ரவட் மற்றும் லிண்டா ஆகியோர் முக்கிய வேடத்தில் நடித்திருந்தனர்.  

## ஆதாரங்கள்
- ரவி தேஜா .. பத்ரா
- அர்ஜன் பாஜ்வா .. ராஜா
- மீரா ஜாஸ்மின் .. அணு
- பிரகாஷ் ராஜ் ... சுரேந்திரா
- பிரதீப் ரவட் - வீரய்யா
- முரளி மோகன் மகந்தி

இத்திரைப்படத்தை தயாரிக்க ஐந்திலிருந்து ஆறு கோடிவரை செலவு செய்யப்பட்டுள்ளது.  

## ஆதாரங்கள்
# குர்தாஸ்பூர்



**குர்தாஸ்பூர்** என்னும் நகரம் இந்திய பஞ்சாபில் குர்தாஸ்பூர் மாவட்டத்தில் ராவி ஆறு மற்றும் பியாஸ் ஆறு இரண்டுக்கும் இடையில் அமைந்துள்ளது. அமைந்துள்ளது.இத்நகரம் மகந்த் குரிய தாசுஜி எனும் ஞானியின் பெயரால் அமைக்கப்பட்டது.  

இங்கிருந்து அம்ரித்சர், லூதியானா, ஜலந்தர், தில்லி, சண்டிகர் உள்ளிட்ட நகரங்களுக்கு போக்குவரத்து வசதி உண்டு.  
- அம்ரித்சர் - 75&nbsp;கி.மீ
- பட்டான்கோட் - 40&nbsp;கி.மீ
- ஜலந்தர் - 102&nbsp;கி.மீ
- பாட்டியாலா - 40&nbsp;கி.மீ
- சண்டிகர் - 232&nbsp;கி.மீ
## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 2,299,026 மக்கள் வசித்தனர். இவர்களில் 1,212,995 பேர் ஆண்கள்,பெண்கள் 1,086,031 ஆவர். 81.10 சதவீதம் பேர் கல்வியறிவு பெற்றிருந்தனர்.
# பஞ்சாபித் திரைப்படத்துறை



**பஞ்சாபித் திரைப்படங்கள்** (*Punjabi cinema*, ), பொதுவழக்கில் **இப்பாலிவுட்** (*Pollywood*) இந்தியா, மற்றும் பாக்கித்தானில் உள்ள பஞ்சாப் மாநிலங்களில் உள்ள பஞ்சாபி மொழித் திரைப்படத் துறை ஆகும். இருபதாம் நூற்றாண்டில் பஞ்சாபித் திரைப்படத்துறையில் பாக்கித்தானிய பஞ்சாபித் திரைப்படத்துறையின் தாக்கம் இருந்தபோதிலும் தற்கால 21ஆவது நூற்றாண்டில் இந்தியப் பகுதியிலுள்ள பஞ்சாபில் இத்துறை வலுவான நிலையில் உள்ளது.  

முதல் பஞ்சாபித் திரைப்படம் கல்கத்தாவில் (தற்போது கொல்கத்தா) தயாரிக்கப்பட்டு பிரித்தானிய பஞ்சாப் மாகாணத்தின் தலைநகர் இலாகூரில் வெளியானது. இலாகூரில் உள்ளத் திரைப்படத்துறை *இலாகூர்*, *ஆலிவுட்* இரண்டையும் இணைத்து **லாலிவுட்** எனப்படுகின்றது.  

2009 வரை பஞ்சாபித் திரைப்படத்துறை 900க்கும் 1,000க்கும் இடையிலானத் திரைப்படங்களைத் தயாரித்துள்ளது. 1970களில் ஆண்டொன்றுக்கு சராசரியாக ஒன்பது திரைப்படங்கள் வெளியிடப்பட்டு வந்தன. 1980களில் இது எட்டாகவும் 1990களில் இது ஆறாகவும் குறைந்தது. 1995இல் வெளியானத் திரைப்படங்கள் 11 ஆகும். ஆனால் 1996இல் இது ஏழாகக் குறைந்து 1997இல் ஐந்தானது. 2000களில் இது வளரத்தொடங்கி ஒவ்வொரு ஆண்டும் கூடுதலான திரைப்படங்கள் வெளியாகின்றன; பெரிய செலவிலானத் திரைப்படங்கள், பஞ்சாபி நடிகர்கள் (எதிர் பிற மாநில நடிகர்கள்), மற்றும் பஞ்சாபைச் சேர்ந்த இந்தித் திரைப்பட நடிகர்கள் என பல கட்டங்களை எட்டியுள்ளது.  

## முதல் திரைப்படம்
1935-ஆம் ஆண்டு, கே.டி.மேகரா என்பவரே ஷீலா எனும் முதல் பஞ்சாபி திரைப்படத்தை உருவாக்கினார். இந்த படத்தில் தான் நூர் ஜஹான் எனும் நடிகை அறிமுகப்படுத்தப்பட்டார். கொல்கொத்தா நகரில் படமாக்கப்பட்ட இப்படம், லாகூர் நகரில் திரையிடப்பட்டது. இத்திரைப்படம் அந்த மாகாணத்தில் பெரும் வெற்றியை கண்டது. இத்திரைப்படத்தின் வெற்றியை தொடர்ந்து, பல தயாரிப்பாளர்களுக்கு, பஞ்சாபி திரைப்படங்களை வெளியிட ஆர்வம் கூடியது. 1938-ஆம் ஆண்டு, பில்லூ மேகரா என்பவற்றின் உதவியுடன், *ஹீர் சியால்* எனும் தனது இரண்டாவது திரைப்படத்தை கே.டி.மேகரா வெளியிட்டார். நூர்ஜஹான் மற்றும் புதிய நடிகர்களான இஸ்மாயில் மற்றும் பாலோ இப்படத்தில் நடித்தனர். இந்த படம் வணிகரீதியில் வெற்றி அடைந்தது.  

பஞ்சாபி மொழி பேசும் சமூகம், லாகூர் மற்றும் பஞ்சாபில் மிகுதியாக இருந்ததனால், அங்கே பஞ்சாபி திரைப்படங்கள் அதிகம் வெளியிடப்பட்டன. லாகூரில் திரைப்பட ஸ்டுடியோக்கள் நிறுவப்பட்டன. மேலும், பல திரைப்பட தயாரிப்பாளர்கள், நடிகர்கள் மற்றும் இயக்குனர்கள், மும்பை மற்றும் கொல்கத்தாவில் இருந்து லாகூருக்கு புலம்பெயர்ந்தனர். சாந்தா அப்தே, மோதிலால், சந்திரமோகன், ஹிராலால், நூர் ஜஹான், மும்தாஜ் சாந்தி, வாலி, சைய்யது அத்தாவுல்லா ஷா ஹாஷ்மி, கிருஷ்ண குமார் மற்றும் ஷங்கர் ஹுசைன் போன்ற திரைப்பட நட்சத்திரங்கள் லாகூருக்கு சென்றனர். பின்னாட்களில் இயக்குநராக விளங்கிய பல்தேவ் ராஜ் சோப்ரா என்பவர், லாகூரில் தான் *சினி ஹெரால்ட்டு* எனும் திரைப்பட செய்தி இதழை நடத்தி வந்தார். ராமானந்த சாகர் *ஈவினிங் நியூஸ்* எனும் திரைப்பட இதழில் பணிபுரிந்து வந்தார். *அடகர்* எனும் திரைப்பட செய்தித்தாளுக்கு சைய்யது அத்தாவுல்லா ஷா ஹாஷ்மி பணிபுரிந்து கொண்டிருந்தார்.
# பஞ்சாப் ரத்தன் விருது

**பஞ்சாப் ரத்தன் விருது** *(Punjab Rattan Award)* என்பது சிறந்த சாதனை புரியும் வீரர்களுக்காக இந்திய பஞ்சாப் அரசு வழங்குகின்ற ஒரு விருதாகும்.  
பஞ்சாப் அல்லது சர்வதேச அளவில் கலை, இலக்கியம், பண்பாடு, அறிவியல் , தொழில்நுட்பம், அரசியல் துறையில் சர்வதேச அளவில் சேவை மற்றும் சாதனைகள் புரிந்தோருக்கு இவ்விருது வழங்கப் படுகிறது.  

## விருது
பஞ்சாப் ரத்தன் விருது பெறுவோருக்கு விருதுடன் பஞ்சாபி வெள்ளி தகடு மற்றும் பஞ்சாப் ரத்தன் விருதுக்கான சான்றும் கொடுக்கப்படும்.  

## விருது பெற்றோர்
- திருமதி அம்ரிதா பிரிதம்
- டாக்டர் கே. என். பதக் , துணைவேந்தர் , பஞ்சாப் பல்கலைக்கழகம்
- குஷ்வந்த் சிங், எழுத்தாளர்
- யாஷ் சோப்ரா, திரைப்பட இயக்குநர்
- எஸ் கே சர்மா, எண்டோகிரைனோலாஜிஸ்ட் மற்றும் பத்மஸ்ரீ விருதும் பெற்றவர்.
- ரன்பீர் சந்தர் சோப்டி, செல் உயிரியலாளர் மற்றும் பத்மஸ்ரீ விருதும் பெற்றவர்.
- ஹிரா லால் சிபல், நீதியாளர் மற்றும் பத்ம பூஷன் விருதும் பெற்றவர்.
# அஜித் பால் சிங்



**அஜித் பால் சிங்** (*Ajit Pal Singh*, பிறப்பு ஏப்ரல் 1, 1947) இந்திய பஞ்சாப் மாநிலத்து சன்சார்பூரை சேர்ந்த தொழில்முறை வளைதடிப் பந்தாட்ட விளையாட்டு வீரராவார். இந்திய வளைத்தடிப் பந்தாட்ட அணியின் தலைவராக விளையாடியுள்ளார். இவருக்கு 1970க்கான அருச்சுனா விருது அறிவிக்கப்பட்டு 1972இல் வழங்கப்பட்டது. வளைத்தடிப் பந்தாட்டத்தில் நடுக்கள விளையாட்டாளராக இருந்தார். 1975இல் மலேசியாவின் கோலாலம்பூரில் நடந்த உலகக் கோப்பை போட்டிகளில் இந்திய அணியின் தலைவராக விளையாடி வெற்றி ஈட்டினார்.  

அஜித் பால் சிங் மூன்று ஒலிம்பிக் போட்டிகளில், 1968,1972,1976, இந்திய அணியில் விளையாடியுள்ளார்; முதல் இரண்டு ஒலிம்பிக் போட்டிகளில் இந்திய அணி மூன்றாவதாக வென்று வெண்கலப் பதக்கம் பெற்றது. 2102ஆம் ஆண்டு ஒலிம்பிக்கில் இவர் இந்தியக் குழுத்தலைவராக நியமிக்கப்பட்டார். அரசியல்வாதியோ, அலுவலர்களோ அல்லாது ஒரு விளையாட்டு வீரர் இவ்வாறாக குழுத்தலைவர் பதவிக்கு நியமிக்கப்படுவது அதுவே முதல் முறையாகும். இருப்பினும் கடுமையான முதுகெலும்பு அழற்சியால் இந்நிகழ்வில் கலந்து கொள்ள இயலவில்லை. 1992இல் இவருக்கு பத்மசிறீ விருது வழங்கப்பட்டது.  

## மேற்சான்றுகள்
# பஞ்சாப் நாட்டுப்புற நடனங்கள்

**<span dir="ltr" lang="pa">பஞ்சாப் நாட்டுப்புற நடனங்கள் ( Punjabi dances ) </span>** என்பவை இந்தியா, பாக்கித்தான் எல்லைப் பகுதிகளில் உள்ள பஞ்சாப் பிராந்தியத்தில் பஞ்சாபி மக்களால் ஆடப்படும் நாட்டார் நடனங்களாகும். இந்தப் பஞ்சாபி நடனங்கள் ஆடும் பாணி மிக ஆற்றலோடும், மெதுவாகவும், நடுத்தர வேகத்திலும் ஆடப்படுகின்றன. மேலும் ஆண்கள் மற்றும் பெண்களுக்கு ஆடும் முறைகளில் குறிப்பிட்ட வடிவங்கள் உள்ளன. மற்றவர்கள் மத சூழல்களில் ஆடும்போது நடனங்கள் சில மதச்சார்பற்றவையாக உள்ளன.  

பஞ்சாபி நடனங்கள் பொதுவாக கொண்டாட்டங்களின்போது ஆடப்படுகின்றன. அதாவது வைசாகி, திருமணம், லோரி, ஜாசான்-இ-பாரான் (வசந்த விழா) போன்ற திருவிழாக்களின்போது ஆடி, எல்லோரையும் ஆட ஊக்குவிக்கிறது. திருமணமான பஞ்சாபி இணையர் பொதுவாகச் சேர்ந்து நடனமாடுவர். கணவர் ஆடும் பஞ்சாபி நடன வடிவம் ஆண் பஞ்சாபி நடன பாணியில் அடிக்கடி கைகளை உயர்த்தி ஆடுவர், மனைவி பெண் பஞ்சாபி நடனங்கள் பாணியில் ஆடுவார்.  

முதன்மையாக ஆண்களுக்கான அல்லது அனைவருக்குமான பஞ்சாபி நாட்டுப்பற நடனம் பங்காரா அல்லது பாங்ரா ஆகும். பெண்களுக்கான நடனம் ஜிட்டா அல்லது ஜிட்டாஹா எனப்படுகிறது.  

;பொதுவான பஞ்சாபிய பெண்களின் நாட்டுப்புற நடனங்கள்  

- சாம்மி (நடனம்)
- கித்தா நடனம்
- ஜாகோ
- கிக்ளி
- லுட்டி
; ஆண்களுக்கான பொதுவான பஞ்சாபி நடனங்கள்  

- பாங்கரா
- மல்வாய் ஜிட்டா
- ஜுமார்
- லுட்டி
- ஜல்லி
- மிர்சா
- சியால் கோடி
- ஜுக்னி
- கிச்சான
- தமால்
- டாங்கரா
- கட்கா (Sword Dance)
;ஆண்கள், பெண்களுக்கு பொதுவான பஞ்சாபி நடனங்கள்  

- *பாங்கரா*
- *கார்த்தி*
- *ஜிண்டுவா*
- *டாண்டாஸ்*
# ரிங்கு ராச்குரு


**ரிங்கு ராச்குரு** (*Rinku Rajguru*) ( 3 ஜூன் 2001) இவர் மராத்தி மொழி திரைப்பட நடிகையாவார். 2016 ஆம் ஆண்டு வெளிவந்த சைராட் என்ற திரைப்படதில் சிறப்பாக நடித்து புகழைப்பெற்றார். இவருக்கு கதாநாயகனாக அறிமுக நாயகன் ஆகாஸ் தோசார் என்பவர் நடித்துள்ளார். தற்சமயம் இவர் மகாரஷ்டிரா மாநிலம், சோலாபூர் அக்லுஜ் என்ற இடத்தில் உள்ள ஜிஜமதா கன்ய பிரசாலா பள்ளியில் 10 ஆம் வகுப்பில் படித்துக்கொண்டிருக்கிறார். *சாய்ராட்* படத்தின் இயக்குநர் நாகராஜ் மஞ்சுளே இவரை 2013 ஆம் ஆண்டு இப்படத்தில் நடிக்க ஒப்பந்தம் செய்துள்ளார். இவர் 63 வது தேசிய திரைப்பட விருதுகள் விழாவில் சிறந்த சிறிய வயது நடிகை என்பதற்காக இந்திய ஜனாதிபதியிடம் விருது பெற்றார். இவரின் அப்பா, அம்மா ஆகிய இருவரும் ஆசிரியர்களாக வேலை செய்கிறார்கள். இவரது ஆசை மருத்துவராக படிக்க வேண்டும் என்பதாகும்.  
*சாய்ராட்* திரைப்படம் 4 கோடி செலவில் தயாரிக்கப்பட்டாலும் இந்தியாவில் 50 கோடியும், வெளிநாடுகளில் 100 கோடிகளும் வசூல் செய்து சாதனை செய்துள்ளதால் இவருக்கு இப்படத்தின் தாரிப்பாளர் ஊக்க தொகையாக 5 கோடி கொடுத்து பாராட்டியுள்ளார். இதேபோல் இவருடன் நடித்த ஆகாஸ் தோசாருக்கும் 5 கோடி ஊக்க தொகையாக கொடுக்கப்பட்டுள்ளது. இந்த செய்தியை பின்னர் இவர் மறுத்தார்.  

## திரைப்படம்

| வருடம் | தலைப்பு | மொழி | கதாபாத்திரம் | குறிப்புகள் |  |
| --- | --- | --- | --- | --- | --- |
| 2016 | *சைராட்* | மராத்தி | அர்ச்சனா பட்டேல் | சிறப்பு ஜூரி விருது 63 வது தேசிய திரைப்பட விருதுகள். | } |

## விருதுகள்
- சிறப்பு ஜூரி விருது 63 வது தேசிய திரைப்பட விருதுகள். சைராட்
## மேலும் பார்க்க
-
# துல்லிய பன்னாட்டு ஏடபிள்யுஎம்



**துல்லிய பன்னாட்டு ஏடபிள்யுஎம் *[வடதுருவ போர் நடவடிக்கை பெரும் அளவு]*** (*Accuracy International AWM [Arctic Warfare Magnum]*) என்பது துல்லிய பன்னாட்டு நிறுவனத்தினால் வடிவமைக்கப்பட்டு, தயாரிக்கப்பட்ட ஆணி இயக்க மறைசுடு நீள் துப்பாக்கி ஆகும். துல்லிய பன்னாட்டு ஏடபிள்யுஎம் சுருக்கமாக "ஏடபிள்யுஎஸ்எம்" என அழைக்கப்படுகிறது. இத்துப்பாக்கி .338 லபுவா மக்னம் இரவையினைப் பயன்படுத்துகிறது.  

25 செப்டம்பர் 2012 இல் துல்லிய பன்னாட்டு நிறுவனம் ஏடபிள்யுஎம் .338 இற்குப் பதிலாக துல்லிய பன்னாட்டு ஏஎக்ஸ்338 நீள் துப்பாக்கி உள்ளது என அறிவித்தது.  

## பாவனையாளர்
- 
- 
- 
- 
- 
- 
- 
- 
- 
- 
- 
- 
-
# ஜுத்தி (பஞ்சாபி)


**ஜுத்தி**  அல்லது *பஞ்சாபி ஜுத்தி* (உச்சரிப்பு: 'ஜுத்-தி' - பஞ்சாபி (அ) 'ஜு-தி' - இந்தி/உருது) என்பது வட இந்தியா மற்றும் அதன் அண்டை பகுதிகளில் பொதுவாகப் பயன்படுத்தப்படும் ஒருவகை காலணியாகும். முற்காலங்களில் பாரம்பரியமாக அவைத் தோலால் செய்யப்பட்டு, தங்கம் மற்றும் வெள்ளி நூலாலான நுட்பமான வேலைப்பாடுகளைப் பெற்றிருக்கும். எனினும் காலமாற்றத்திற்கேற்ப ரப்பர் காலடிகள் கொண்ட ஜுத்திகள் போன்ற பல்வேறு வகை ஜுத்திகளும் கிடைக்கப்பெறுகின்றன. பஞ்சாபி ஜுத்தி தவிர வேறு பல ஊர் பாணிகளிலும் உள்ளன. இன்றளவில் அம்ரித்சர் மற்றும் பட்டியாலா ("டில்லா ஜுத்தி") கைவினை ஜுத்திகளுக்கான முக்கிய வர்த்தக மையங்களாகத் திகழ்கின்றன, அங்கிருந்து உலகின் பல்வேறு பகுதிகளில் வாழும் பஞ்சாபிகளுக்கும் ஏற்றுமதி செய்யப்படுகின்றன. மோஜாரிஸுடன் நெருங்கிய தொடர்புடையது. ஜுத்திகள் பல்வேறு உள்ளூர் வடிவ மாற்றங்களுடனும், சில சமயங்களில் வடிவமைப்போர் பொருத்த மாற்றங்களுமாகவும் உருவாக்கப்பட்டு வருகின்றன. பெரும்பாலும் அவற்றுள் இடது வலது வேறுபாடு இருக்காது, காலப்போக்கில் அவை அணியப்படும் காலின் உருவத்தை ஏற்கும் . பொதுவாக தட்டையான அடிப்பாகத்தைக் கொண்டிருக்கும், ஆண்-பெண் இருபாலருக்கும் ஒரே வடிவமைப்பைக் கொண்டிருக்கும், எனினும் ஆணிற்கான காலணிகளில் மீசை வடிவில் மேல்நோக்கி வளைக்கப்பட்ட *நோக்* எனப்படும் நீட்டிக்கப்பட்ட கூரான முனை காணப்படும், அவை *குஸ்ஸா* என்றும் வழங்கப்படும். மற்றும் பெண்களுக்கான ஜுத்திகளில் கணுக்காலருகில் பின்பகுதி இல்லாமல் அமைந்திருக்கும், காலமாற்றங்களையும் கடந்து விழாக்களுக்கு அணியப்படும் ஆடைகளில், குறிப்பாக திருமண ஆடைகளுள், ஜுத்திகள் தொடர்ந்து இடம்பெற்று வருகின்றன. அழகுபடுத்தப்படாத எளிய ஜுத்திகள் பஞ்சாபின் பெரும்பாலான பகுதிகளில் அன்றாட பயன்பாட்டில் இடம் பெறுகின்றன.  

*ஜுத்தி கஸூரி பேரி நா பூரி ஹே ரப்பா* மற்றும் *ஜுத்தி லகுதி வைரியா மேரே* போன்ற பல பஞ்சாபி நாட்டுப்புற பாடல்கள் ஜுத்திகளைக் குறிப்பிடுகின்றன.**  

## கண்ணோட்டம்

ஆண்-பெண் இருபாலருக்குமாகப் பல்வேறு வகையான ஜுத்திகள் உள்ளன. குறிப்பிட்ட விழாக்களின் போது சிறப்பான ஜுத்திகள் பசுக்களின் பாதங்களில் பொருத்தப்படுவதுண்டு. இந்தியாவின் பிற பகுதிகளில் ஜுத்திகள் மோஜாரி என்றும் பாகிஸ்தானில் குஸ்ஸா என்றும் அறியப்படும். மேற்கத்திய நாடுகளிலும் சமீப காலங்களில் ஜுத்திகள் பிரபலமடைந்து வருகின்றன. மோஜாரிகளைப் போலவே, இவைகளும் மேல்நோக்கி வளைந்த நீளமான காலணிகளாகும். இவைச் சிற்சில மாறுபாடுகளைப் பெற்றுத் தலைமுறை தலைமுறையாக வழங்கப்பட்டு வருகிறது. இவை பாரம்பரியமான இந்திய கலணிகளுள் ஒன்றாகும்.  

இவை பொதுவாக தேர்ந்த தோலால் செய்யப்பட்டு, நூலும் மணிகளும் கொண்ட நுட்பமான பூத்தையல் வேலைபாடுகளை கொண்டிருக்கும். ஜுத்திகள் செருகி அணியும் பாணியில் அமைந்து, கால் விரல்களை மூடும் அரை-வட்ட அல்லது M-வடிவிலான பூத்தையல் வேலைப்பாடுகள் மிகுதியாக உடைய மேற்பகுதியைக் கொண்டிருக்கும். சில, கைவினையில் செய்யப்பட்டு, தனித்துவ பூத்தையல் வேலைப்பாடுகளைக் கொண்டிருக்கும்.  

பாரம்பரியமிக்க இக்காலணிகள், இந்தியாவில் (குறிப்பாக பஞ்சாபில்) செல்வம் மிக்க ஜமீன்தாரர்கள், சவுத்திரிக்கள், நவாப்புகள், ஜாகிர்தாரர்கள், மகராஜாக்கள் மற்றும் மகாராணிக்களால் அணியப்பட்டன. இவற்றின் பல்வேறு வடிவங்களும் முகலாய காலத்துத் தாக்கம் பெற்றவை. இவை வட இந்தியாவில், குறிப்பாக பஞ்சாப், ஹரியானா மற்றும் ராஜஸ்தான் பகுதிகளில் புகழ்பெற்றவை. திருமணம் போன்ற விழாக்காலத் தருணங்களில் இவற்றை அணிவதை விரும்புவர். ஷெர்வானி குர்த்தா போன்ற பாரம்பரிய ஆடைகளோடு ஜுத்திகள் சிறப்பாகப் பொருந்துவன.  

## இவற்றையும் காண்க
- மோஜாரி - அதே பகுதியில் வழக்கில் இருக்கும் அதே போன்ற ஒரு காலணி

## சான்றாதாரங்கள்

## வெளிப்புற இணைப்புகள்
-
# சத்னாம் சிங் பமரா


**சத்னாம் சிங் பமரா ** (*Satnam Singh Bhamara*,பிறப்பு: திசம்பர் 10, 1995) இந்திய தொழில்முறை கூடைப் பந்தாட்ட விளையாட்டாளர். இவர் என்பிஏ மேம்பாட்டுக் கூட்டிணைவில் டெக்சாசு லெஜன்ட்சு அணிக்காக விளையாடுகின்றார். என்பிஏவில் விளையாடத் தேர்ந்தெடுக்கப்பட்ட முதல் இந்தியர் இவராவார்; 2015ஆம் ஆண்டு டாலஸ் மேவரிக்ஸ் தேர்ந்தெடுத்த முன்வரைவு அணியில் 52ஆவது நபராகத் தேர்ந்தெடுக்கப்பட்டார். 7&nbsp;அடி 2 அங் (2.18 மீ) உயரமும் 290&nbsp;பவு (132&nbsp;கிலோ) எடையும் கொண்ட சத்னாம் சிங் கூடைப் பந்தாட்டத்தில் நடுவிடத்தில் விளையாடுகின்றார். புளோரிடாவின் பிராடென்டன் நகரில் உள்ள தனியார் பயிற்று நிலையமான ஐஎம்ஜி அகாதமியில் உயர்நிலைப் பள்ளிக் கூடைப்பந்தாட்டத்தை விளையாடியுள்ளார். இந்த பயிற்று நிலையத்தில் பயிற்சி பெற்று 14 அகவையிலேயே என்பிஏ அணிகளின் கவனத்தை ஈர்த்தமையால் ஊடகங்களில் பரவலாக அறியப்படலானார்.  

## மேற்சான்றுகள்
# பஞ்சாபி விக்கிப்பீடியா



**பஞ்சாபி விக்கிப்பீடியா** (*Punjabi Wikipedia*, ) கட்டற்றக் கலைகளஞ்சியமான விக்கிப்பீடியாவின் பஞ்சாபி மொழி பதிப்பாகும். *ஷாமுகி* எழுத்துருவில் மேற்கு பஞ்சாபி விக்கிப்பீடியா எனவும் குர்முகி எழுத்துருவில் கிழக்கு பஞ்சாபி விக்கிப்பீடியா எனவும் இரண்டு பஞ்சாபி விக்கிப்பீடியாக்கள் உள்ளன.  

மேற்கத்திய பதிப்பு அக்டோபர் 24, 2008இல் விக்கிமீடியா நிறுவனத்தால் தொடங்கப்பட்டு அதன் வலைத்தளம் ஆகத்து 13, 2009இல் செயற்பாட்டிற்கு வந்தது. ஆகத்து 27, 2015 வரையில் 18,219 கட்டுரைகள் எழுதப்பட்டுள்ளன.  

கிழக்கத்தியப் பதிப்பு சூன் 3, 2002இல் நிறுவப்பட்டது; ஆனால் முதல் மூன்று கட்டுரைகள் ஆகத்து 2004இல்தான் எழுதப்பட்டன. சூலை 2016இல், இதில் 22,443 கட்டுரைகள் உள்ளன.  
## மேற்சான்றுகள்
# சன்சார்பூர்



**சன்சார்பூர்** (Sansarpur) என்னும் நகரம் இந்திய பஞ்சாபில் ஜலந்தர் மாவட்டத்தில் அமைந்துள்ளது.  
## வரலாறு
சுமார் 300 ஆண்டுகளுக்கு முன்பு ஐந்து குடும்பங்கள் இந்த கிராமத்திற்கு வந்து வசித்தனர்.அவர்களின் வம்சாவளிகள் குளர் மற்றும் குந்தி அழைக்கப்படுகின்றனர்.  
## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 4061 மக்கள் வசித்தனர். இவர்களில் 51% பேர் ஆண்கள், 49%  
பேர் பெண்கள் ஆவர். 75 சதவீதம் பேர் கல்வியறிவு பெற்றிருந்தனர்.  

## நபர்கள்
இந்தியாவின் குறிப்பிடத்தக்க ஹாக்கி விளையாட்டு வீரர்கள் பலர் சன்சார்பூரில் இருந்து பங்கு பெற்றுள்ளனர்.  

- குர்ஜித் சிங் குல்லார்,(1958) ஆசிய விளையாட்டுகள்
- குர்தேவ் சிங் குல்லார், ஒலிம்பிக் வீரர்
- உதம் சிங் குல்லார், ஒலிம்பிக் வீரர்
- தர்சம் சிங், ஒலிம்பிக் வீரர்
- அஜித் பால் சிங் குல்லார், ஒலிம்பிக் வீரர்
- கலோனல் பால்பிர் சிங் குல்லார், ஒலிம்பிக் வீரர்
- பால்பிர் சிங் குல்லார், ஒலிம்பிக் வீரர்
- ஜஸ்ஜித் சிங் - ஹாக்கி விளையாட்டு வீரர்
# வைசாக்கி



**வைசாக்கி** (*Vaisakhi*, ), அல்லது **பைசாக்கி** ( *Baisakhi*) பஞ்சாப் பகுதியில் கொண்டாடப்படும் அறுவடைத் திருவிழாவாகும். தவிரவும் சூரிய நாட்காட்டியைப் பின்பற்றும் பஞ்சாபி நாட்காட்டியின் முதல் மாதமான வைசாக்கியின் முதல் நாள் (புத்தாண்டு) ஆகும். 1699இல் கால்சா நிறுவிய நாளாகவும், *கல்சா சிர்ஜன் திவஸ்*, *மேச சங்கிராந்தி* விழாவாகவும் கொண்டாடப்படுகின்றது. இது வழமையாக ஏப்ரல் மாதம் 13 அல்லது 14ஆம் திகதிகளில் கொண்டாடப்படுகின்றது.  

## கொண்டாட்டங்கள்
வைசாக்கி பஞ்சாப் பகுதியில் கொண்டாடப்பட்டு வந்த தொன்மையான அறுவடைத் திருவிழாவாகும். இது சூரிய புத்தாண்டின் துவக்கத்தையும் புதிய அறுவடைப் பருவத்தின் துவக்கத்தையும் குறிக்கின்றது. சீக்கியர்களுக்கு சமயத் திருவிழாவாகவும் உள்ளது. இது கிரெகொரியின் நாட்காட்டியில் ஏப்ரல் 13 அன்று கொண்டாடப்படுகின்றது. சீக்கியத்தில் 1699இல் அனந்த்பூர் சாஹிப்பில் கால்சா வழியை சீக்கிய 10ஆம் குரு குரு கோவிந்த் சிங் உருவாக்கிய நாளைக் கொண்டாடுகின்றது.  

இந்த நாளை இந்து சூரிய நாள்காட்டியின் புத்தாண்டு நாளாக நேபாளத்திலும் இந்தியாவின் அசாம் பள்ளத்தாக்கு, கேரளம், ஒடிசா, மேற்கு வங்காளம் மற்றும் பிற பகுதிகளில் கொண்டாடப்படுகின்றது. இமாச்சலப் பிரதேசத்தில், இந்துக் கடவுளான ஜுவாலாமுகி அம்மனுக்கு வைசாக்கி அன்று வழிபடப்படுகின்றார். பீகாரில் சூரிய தேவன் வழிபடப்படுகின்றார்.  

## தொடர்புடையக் கொண்டாட்டங்கள்

இந்த விழா  
- அசாமில் *ரொங்கலி பிகு* என்றும்,
- வங்காளம், திரிபுராவில் *நப பர்ஷா* அல்லது *பொகெலா பொய்சாக்கி* என்றும்
- தமிழ்நாட்டில் *தமிழ்ப் புத்தாண்டு* என்றும்
- கேரளாவில் *விஷூ* என்றும்
- *உத்தராகண்டத்தின் குமோன் பகுதியில் *பிக்கு* அல்லது *பிக்கோத்தி'' என்றும்
- ஒடிசாவில் *மகா விஷுபா சங்கராந்தி* என்றும்
- இலங்கை *சிங்களப் புத்தாண்டு* என்றும் கொண்டாடப்படுகின்றது.

## ஒளிப்படத் தொகுப்பு

## மேற்சான்றுகள்
# செல்யாபின்சுக் மாகாணம்



**செல்யாபின்சுக் மாகாணம்** (*Chelyabinsk Oblast*, , **செல்யாபின்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இம்மாகாணம் உரால் மலைப்பகுதியில் ஐரோப்பா, ஆசியா கண்டங்களில் எல்லைப்பகுதியில் அமைந்துள்ளது. இதன்தலைநகர் செல்யாபின்சுக் நகரம் ஆகும். மக்கள்தொகை: 3,476,217 (2010 கணக்கெடுப்பு).  

## புவியியல்

செல்யாபின்சுக் மாகாணம் தெற்கு உரால் மலைப்பகுதியில் கிழக்குச் சரிவில் அமைந்துள்ளது. மாகாணத்தின் ஒரு சிறிய பகுதி உரால் மலைகளின் மேற்கு சரிவில் உள்ளது.  

இம்மாகாணம் குர்கான் நகருக்கும், சிவெர்தலோவ்சுக் மாகாணத்திற்கும் அருகில் உள்ளது. இம்மாகாணத்தின் பெரும்பகுதி ஐரோப்பா, ஆசியா கண்டங்களின் எல்லைப் பகுதியில் உள்ளது. இவ்வெல்லை உர்சூம்கா தொடருந்து நிலையத்திற்கு அருகில் உரால்தோ கடவையில் ஒரு கற்தூண் ஒன்றினால் குறிக்கப்பட்டுள்ளது. இத்தூணில் ஒர் பக்கத்தில் ஐரோப்பா என்றும் மற்றப் பக்கத்தில் ஆசியா என்றும் பொறிக்கப்பட்டுள்ளது. இம்மாகாணத்தின் மகித்தோகோர்சுக் நகரம் இரண்டு கணடங்களிலும் அமைந்துள்ளது.  

இம்மாகாணத்தின் மொத்தப் பரப்பளவு 88,900&nbsp;கிமீ<sup>2</sup>.  

## சமயம்
2012 அதிகாரபூர்வத் தகலின்படி, 30.9% மக்கள் உருசிய மரபுவழித் திருச்சபையைப் பின்பற்றுகிறார்கள். 8% பொதுக் கிறித்தவர்களும் 5% கிழக்கு மரபுவழிக் கிறித்தவர்களும், 8% முஸ்லிம்களும், 1% சிலாவிக்கு ரொத்னோவெர்களும், 0.4% இந்துக்களும் ஆவர்.
# இந்திய பஞ்சாபின் பொருளாதாரம்


இந்தியாவின் வடக்கு மாநிலங்களில் ஒன்றான **பஞ்சாபின் பொருளாதாரம்** தேசியப் பொருளாதார வளர்ச்சிக்கான சின்னமாக உள்ளது; இந்தியா உணவுத்துறையில் தன்னிறைவு பெற வேளாண்மையில் பஞ்சாப் ஆற்றியுள்ள வியத்தகு முன்னேற்றம் உலகளவில் பாராட்டைப் பெற்றுள்ளது. 2008ஆம் ஆண்டு உலகளாவிய பசித்தோர் குறியீட்டில் இந்தியாவில் மிகவும் குறைவான பசித்தோர் வாழும் மாநிலமாக பஞ்சாப் உள்ளது. ஐந்து அகவைக்கு குறைவான சிறுவர்களில் நான்கில் ஒரு பங்கினரே குறைந்த எடை உள்ளவராக உள்ளனர்.  

பஞ்சாபில் நல்லக் கட்டமைப்பைக் கொண்டுள்ளது. சாலை, இரும்புவழிப் போக்குவரத்து, வான்வழிப் போக்குவரத்து மற்றும் ஆற்றுவழிப் போக்குவரத்து மாநிலத்தின் பல பகுதிகளையும் இணைக்கின்றன. இந்தியாவில் மிகக் குறைந்த வறியோர் வீதமாக 6.16% (1999-2000 மதிப்பீடு) உள்ளது. இதனால் 2012இல் இந்திய அரசின் புள்ளியியல் தரவுகளின் அடிப்படையில் சிறந்த மாநிலத்திற்கான விருதை வென்றுள்ளது. அதே 2012இல் வெளிநாட்டுச் செலாவணி மிகக் கூடுதலாக வரப்பெற்ற மாநிலமாகவும் இருந்தது; கேரளா, தமிழ்நாடு, உத்தரப் பிரதேசத்தை அடுத்து இதன் வரவு $66.13 பில்லியன் ஆக இருந்தது.  

## பேரியப் பொருளியல் போக்கு
இந்தியப் பஞ்சாபின் மொத்த உள்மாநில உற்பத்தியின் போக்கு சந்தை விலையில் பட்டியலிடப்பட்டுள்ளது; இது இந்திய அரசின் புள்ளியியல் மற்றும் திட்டச் செயலாக்க அமைச்சகத்தால் வெளியிடப்பட்டுள்ளது.  
| மொத்த உள்மாநில உற்பத்தி
(இந்திய ரூபாய்கள் / பத்து மில்லியன் / கோடிகள்) |  |  |
| --- | --- | --- |
| 1980 | 50,250 |  |
| 1985 | 95,060 |  |
| 1990 | 188,830 |  |
| 1995 | 386,150 |  |
| 2000 | 660,100 |  |
| 2005 | 925,380 |  |
| 2011 | 2,213,320 | } |

மாநிலத்தின் கடன் 2005ஆம் ஆண்டில் மொத்த உள்மாநில உற்பத்தியில் 62 விழுக்காடாக இருந்தது.  
## பெரிய நகரங்கள்
ஜலந்தர், அம்ரித்சர், லூதியானா, பட்டியாலா, பட்டிண்டா , பட்டாலா, கன்னா,பரித்கோட் , இராஜ்புரா, மொகாலி, மண்டி கோவிந்த்கர், ரோப்பார், ஃபிரோஸ்பூர், சங்குரூர், மலேர்கோட்லா, மோகா என்பன முதன்மை நிதிய, தொழில்மயமான நகரங்களாகும். மாநிலத்தின் மொத்த உள்மாநில உற்பத்தியில் இந்த நகரங்கள் பெரும்பங்கு வகிக்கின்றன.  
## வேளாண்மை
புவியில் மிகுந்த மண்வளமிக்க பகுதிகளில் ஒன்றாக ஐந்து ஆறுகளின் மாநிலமான பஞ்சாப் விளங்குகின்றது. கோதுமை பயிரிட சிறப்பான மண்ணாக உள்ளது. அரிசி, கரும்பு, பழங்கள், காய்கறிகள் ஆகியனவும் இங்கு விளைவிக்கப்படுகின்றன.இந்தியப் பஞ்சாப் "இந்தியாவின் களஞ்சியம்" என்றும் "இந்தியாவின் ரொட்டிக் கூடை" என்றும் அழைக்கப்படுகின்றது. இந்தியக் கோதுமை உற்பத்தியில் 17% உம் அரிசி உற்பத்தியில் 11%உம் இங்கு விளைகின்றன (2013 தரவு). இந்தியப் பரப்பில் பஞ்சாபின் பரப்பளவு 1.4% மட்டுமே; இருப்பினும் நாட்டில் உற்பத்தியாகும் தானியங்களில் ஏறத்தாழ 12% இங்கு உற்பத்தியாகின்றன. The largest grown crop is கோதுமை மிக கூடுதலான அளவில் உற்பத்தியாகின்றது. மற்ற முக்கியமான பயிர்களாக நெல், பருத்தி, கரும்பு, கம்பு, மக்காச்சோளம், வாற்கோதுமை, பழங்கள் உள்ளன.  

நீர்ப்பாசனத்திற்கான முதன்மை வளங்களாக கால்வாய்களும் குழாய்க் கிணறுகளும் உள்ளன. வேனிற்கால பயிர்களாக (*ராபி* பயிர்கள்) கோதுமை, கிராம், பார்லி, உருளைக் கிழங்குகள், குளிர்கால காய்கனிகள் உள்ளன. முன்பனிக்கால பயிர்களாக (*காரிஃப்*) நெல், மக்காச்சோளம், கரும்பு, பருத்தி, இருபுற வெடிக்கனிகள் உள்ளன.  

உள்மாநில மொத்த உற்பத்தியில் வேளாண்மை மற்றும் தொடர்புடையத் தொழில்களின் பங்கு, 2013-14இல், 28.13% ஆக இருந்தது.  
## தொழிற் துறை
மாநிலத்தில் உள்ள தொழிலகங்களை மூன்று பகுப்புகளில் பிரிக்கலாம்:  
- வேளாண்-அடிப்படை தொழிலக நிறுவனங்கள்
- இயந்திரத் தொகுதி ஆலைகள்
- வேதிப்பொருள் ஆலைகள்

## மேற்சான்றுகள்
# சீதா ராம ஜனனம்



***சீதா ராம ஜனனம்*** (தெலுங்கு: సీతారామ జననం) என்பது 1944 ல் வெளிவந்த தெலுங்குத் திரைப்படமாகும். இத்திரைப்படத்தினை கண்டசாலா பாலராமையா இயக்கியிருந்தார். இத்திரைப்படத்தில் அக்கினேனி நாகேஸ்வர ராவ் முக்கிய வேடத்தில் நடித்திருந்தார். இத்திரைப்பட இயக்குநரும் ஒரு கதாப்பாத்திரத்தில் நடித்திருந்தார்.  

இத்திரைப்படம் இராமாயண நாயகன் இராமனின் வாழ்க்கையை மையப்படுத்தி எடுக்கப்பட்டிருந்ததது.  

இத்திரைப்படம் விசயவாடாவில் உள்ள துர்கா கலா மந்திரில் 100 நாட்கள் ஓடிய பெருமை வாய்ந்தது.  

## ஆதாரங்கள்
# சம்பூரண இராமாயணம்



***சம்பூரண ராமாயணா*** என்பது 1961 ல் வெளிவந்த இந்திய இந்தித் திரைப்படமாகும். இத்திரைப்படம் வால்மீகி இராமாயணத்தினை அடிப்படையாகக் கொண்டு கொண்டு வெளிவந்தது. இத்திரைப்படத்தில் மஹிபால் இராமராகவும், அனிதா குகா சீதையாகவும் நடித்திருந்தனர். பாபுபஹாய் மிஸ்டிரி இயக்கியிருந்தார். இப்படம் வர்த்தக ரீதியாக வெற்றியடைந்தது.  

லதா மங்கேஷ்கர், மகேந்திர கபூர், ஆஷா போஸ்லே, மன்னா தே மற்றும் முகமது ரபி ஆகியோர் இப்படத்தின் பாடலை பாடியுள்ளனர்.  

## ஆதாரங்கள்

- 
-
# சம்பூர்ண ராமாயணம்


***சம்பூர்ண ராமாயணம்*** என்பது 1958 இல் வெளிவந்த தமிழ்த் திரைப்படமாகும். இந்தத் திரைப்படம் இந்து தொன்மவியல் இதிகாசமான வால்மீகியின் இராமாயணத்தை அடிப்படையாகக் கொண்டு எடுக்கப்பட்டது. இதில் சிவாஜி கணேசன் மற்றும் என். டி. ராமராவ் ஆகியோர் முக்கிய வேடத்தில் நடித்திருந்தனர். கே. வி. மகாதேவன் இசையில் எம். ஏ. வேணு தயாரித்திருந்தார். கே. சோமு இயக்கியிருந்தார். இத்திரைப்படம் 14 ஏப்ரல் 1958ல் வெளிவந்தது.  

கே.வி. சீனிவாசன் என். டி. ராமராவுக்கு தமிழில் குரல் கொடுத்தார். இத்திரைப்படம் 1959 சனவரி 14 ல் மொழிமாற்றம் செய்யப்பட்டு தெலுங்கில் வெளிவந்தது.  

## வகை
காப்பியப்படம்  

## கதை
இத்திரைப்படத்தின் கதை இராமாயணத்தில் இராமனுடைய பிறப்பிலிருந்து விவரிப்பதாக அமைந்துள்ளது.  

பரதனின் (சிவாஜி கணேசன்) தாயின் சூழ்ச்சியின் காரணமாக முடிசூடவிருந்த இராமர் 14 வருடங்கள் வனவாசம் செல்ல ஏற்பட்டது. இச்சம்பவமறியாது தாய் கூறிய பின் தெரிந்து கொள்ளும் பரதன் தன் தாயை அவதூறாகப் பேசியவாறு ராமரின் பாதம் நோக்கி ஓடுகிறான். அங்கு இராமருக்கு சேவையாற்ற விரும்பும் பரதனின் அன்பினை மெச்சுகின்றார் இராமரும். பின்னர் நடைபெறும் காப்பியச் சிறப்புமிக்க இராமரின் இலங்கை யுத்தம் இராவண அழிப்பு என்பன திரைக்கதை முடிவாகும்.  

## நடிகர்கள்
- சிவாஜி கணேசன் ... பரதன்
- என். டி. ராமராவ் ... இராமர்
- பத்மினி ... சீதை
- பி. வி. நரசிம்மபாரதி ... இலட்சுமணன்
- டி. கே. பகவதி ... இராவணன்
- சித்தூர் வி. நாகையா ... தசரதன்
- எஸ். டி. சுப்புலட்சுமி ... கோசலை
- ஜி. வரலட்சுமி ... கைகேயி
- வி. கே. ராமசாமி ... குகன்
- எம். என். ராஜம் ... சூர்ப்பனகை
- சந்தியா ... மண்டோதரி

## படக்குழு
- தயாரிப்பாளர்: எம். ஏ. வாசு
- வெளியீடு: எம். ஏ. வி. பிச்சர்ஸ்
- இயக்குநர்: கே. சோமு
- இசை: கே. வி. மகாதேவன்
- பாடலாசிரியர்: ஏ. மருதகாசி
- கதைகளம்: வால்மீகியின் இராமாயணம்
- ஸ்கிரின் பிளே: ஏ. பி. நாகராசன்
- வசனம்: ஏ. பி. நாகராசன்
- சினிமட்டோகிராபி: வி. கே. கோபண்ணா
- படத்தொகுப்பு: டி. விஜயரங்கம்
- பாடல் ஓலிப்பதிவு: டி. எஸ். ரங்கசாமி
- ஆடியோகிராபி: சி. வி. ராமசாமி ஐயர்

## ஆதாரங்கள்
# சம்பூரண இராமாயணம் (1971 திரைப்படம்)



***சம்பூரண இராமாயணம்*** என்பது 1971 ல் வெளிவந்த தெலுங்குத் திரைப்படமாகும். இதனை சத்திராசு லட்சுமி நாராயணா இயக்கியிருந்தார். இத்திரைப்படம் இந்து இதிகாசமான வால்மீகி இராமாயணத்தினை அடிப்பைடையாக கொண்டு எடுக்கப்பட்டது. இத்திரைப்படம் வர்த்தக ரீதியாக வெற்றியடைந்தது.  

## கதை
இராமாயண நாயகனான இராமனின் பிறப்பிலிருந்து இப்படத்தில் கதையமைக்கப்பட்டிருந்தது.  

## நடிகர்கள்
- சோபன் பாபு - இராமர்
- நாகராஜு - இலட்சுமணன்
- சந்திரகலா - சீதை
- கும்மடி - தசரதன்
- சித்தூர் வி. நாகையா -வசிட்டர்
- கைகலா சத்தியநாராயணா - மேகநாதா
- எஸ். வி. ரங்கராவ் -இராவணன்
- கிருஷ்ண குமாரி - மண்டோதரி
- மிக்கிலினேனி - சனகன்
- ஜமுனா - கைகா
- சாயா தேவி - மந்தாரா
- துளிபாலா - விபீடணன்
- முக்காமலா - பரசுராமர்
- ஹேமலதா - கோசலை
- பண்டரிபாய் - சபரி (இராமாயணம்)
- சந்திர மோகன் - பரதன்
- அர்ஜா ஜனார்தன் ராவ் - அனுமன் மற்றும் குகனாக

இத்திரைப்படம் ஆந்திர பிரதேசத்தில் பத்து திரையரங்குகளில் நூறு நாட்களுக்கும் மேல் திரையிடப்பட்டது.  

## ஆதாரங்கள்
# ஹேமலதா



ஹேமா என்று அழைக்கப்படும் **ஹேமலதா** ஒரு இந்திய திரைப்பட நடிகையும், தொலைக்காட்சி நடிகையும் ஆவார். இவர் தமிழ் தொலைக்காட்சி தொடர்களில் நடித்துள்ளார்.  

## தொழில்
குழந்தை நட்சத்திரமாக திரைப்படத்துறையில் நடிக்கத்தொடங்கினார். அதன் பிறகு துணை நடிகை கதாப்பாத்திரங்களில் நடித்து வருகிறார். ரஜினிகாந்தின் பாட்சா திரைப்படத்தில் குழந்தை நட்சத்திரமாக நடித்தார். நடிகர் சரத்குமாரின் சூரிய வம்சம், சேது படங்களில் நடித்துள்ளார்.  

## தொலைக்காட்சி
| ஆண்டு | தொடர் | கதாப்பாத்திரம் | தொலைக்காட்சி |  |
| --- | --- | --- | --- | --- |
| 1999-2000 | சித்தி | பேபி காவேரி | சன் தொலைக்காட்சி |  |
| 2004–2006 | மனைவி | சன் தொலைக்காட்சி |  |  |
| 2006–2009 | கனா காணும் காலங்கள் | ராகவி | விஜய் தொலைக்காட்சி |  |
| 2009 | ஜோடி நம்பர் ஒன் | தானாக | விஜய் தொலைக்காட்சி |  |
| 2009–2010 | அன்பே வா (தமிழ் நாடகம்) | ஏஞ்சல் | விஜய் தொலைக்காட்சி |  |
| 2012-2014 | புகுந்த வீடு | ஜீ தமிழ் |  |  |
| 2009–2015 | தென்றல் | தீபா | சன் தொலைக்காட்சி | } |

### திரை வாழ்க்கை

| ஆண்டு | படம் | மொழி | கதாப்பாத்திரம் | குறிப்பு |
| --- | --- | --- | --- | --- |
| 1995 | *பாட்ஷா* | தமிழ் | குழந்தை நட்சத்திரம் |  |
| 1996 | *பூவே உனக்காக * | தமிழ் | குழந்தை நட்சத்திரம் |  |
| 1997 | *சூரிய வம்சம் (திரைப்படம்)* | தமிழ் | குழந்தை நட்சத்திரம் |  |
| 1998 | *இனியவளே* | தமிழ் | குழந்தை நட்சத்திரம் |  |
| 1999 | *பூமகள் ஊர்வலம்* | தமிழ் | குழந்தை நட்சத்திரம் |  |
| 1999 | *சேது* | தமிழ் | குழந்தை நட்சத்திரம் |  |
| 2003 | *காதல் கொண்டேன்* | தமிழ் | துணை நடிகை |  |
| 2003 | *மதுர* | தமிழ் | துணை நடிகை |  |
| 2005 | *ஜி* | தமிழ் | துணை நடிகை |  |
| 2006 | *பாரிஜாதம் (2006 திரைப்படம்)* | தமிழ் | துணை நடிகை |  |
| 2006 | *திமிரு* | தமிழ் | துணை நடிகை | } |

## ஆதாரங்கள்
# ஜமுனா (நடிகை)


**ஜமுனா** (30 ஆகத்து 1936 – 27 சனவரி 2023) தென்னிந்தியத் திரைப்பட நடிகை, இயக்குநர் மற்றும் அரசியல்வாதியாவார். இவர் பதினாறு வயதிலிருந்து திரைப்படங்களில் நடித்தார். 1953இல் புட்டிலு திரைப்படத்தில் நடிக்கத் தொடங்கினார்.  

## இளமைக்காலம்
ஜனா பாய் என்ற இயற்பெயர் கொண்ட ஜமுனா கர்நாடகாவில் உள்ள ஹம்பி எனுமிடத்தில் நிப்பானி ஶ்ரீனிவாசன் ராவ் - கௌசல்யாதேவி ஆகியோருக்குப் பிறந்தார். ஆந்திர பிரதேசத்தில் குண்டூர் மாவட்டத்திலுள்ள துக்கரிலா எனுமிடத்தில் வளர்ந்தார்.
# பதி பக்தி (1958 திரைப்படம்)



***பதி பக்தி*** என்பது 1958 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் சிவாஜி கணேசன், ஜெமினி கணேசன், சாவித்திரி, எம். என். ராஜம் ஆகியோர் நடித்திருந்தனர்.  

## நடிகர்கள்
- சிவாஜி கணேசன்
- ஜெமினி கணேசன்
- சாவித்திரி
- எம். என். ராஜம்
- டி. எஸ். பாலையா
- சித்தூர் வி. நாகையா
- கே. ஏ. தங்கவேலு
- சந்திரபாபு (நடிகர்)
- எம். சரோஜா
- கே. டி. சந்தானம்
- ஏ. கிருஷ்ணன்
- ஏ. ராம ராவ்
- சி. ஆர். விஜயகுமாரி
- சி. கே. சரஸ்வதி
- கே. எஸ். அங்கமுத்து
- கே. மாலதி - கௌரவத் தோற்றம்

## படக்குழு
- தயாரிப்பாளர்: ஏ. பீம்சிங்
- தயாரிப்பு நிறுவனம்: புத்தா பிச்சர்ஸ்
- இயக்குநர்: ஏ. பீம்சிங்
- இசை: விஸ்வநாதன்-ராமமூர்த்தி
- பாடலாசிரியர்: பட்டுக்கோட்டை கல்யாணசுந்தரம்
- கதை: எம். எஸ். சோலைமலை
- திரைக்கதை: ஏ. பீம்சிங்
- வசனம்: எம். எஸ் சோலைமலை
- படத் தொகுப்பு: ஏ. பீம்சிங்

## ஆதாரங்கள்